**Povzetek revizijskega poročila *Pravilnost poslovanja politične stranke Dobra država*** ***v letu 2019***

Računsko sodišče je izvedlo revizijo pravilnosti poslovanja politične stranke *Dobra država* v letu 2019*.*

*Cilj revizije* je bil izrek mnenja o pravilnosti poslovanja politične stranke Dobra država v letu 2019. Računsko sodišče je preverjalo skladnost poslovanja politične stranke Dobra država z Zakonom o političnih strankah in Zakonom o volilni in referendumski kampanji.

Računsko sodišče je o pravilnosti poslovanja politične stranke Dobra država v letu 2019 izreklo *pozitivno mnenje*.

Računsko sodišče je politični stranki Dobra država podalo *priporočili* za izboljšanje poslovanja.

Računsko sodišče ni zahtevalo predložitve odzivnega poročila, ker je politična stranka Dobra država že med revizijskim postopkom izvedla ustrezna popravljana ukrepa, saj je skupni znesek denarnih prispevkov, ki jih je prejela v nasprotju z Zakonom o političnih strankah in Zakonom o volilni in referendumski kampanji, nakazala v humanitarne namene.

Ljubljana, 17. decembra 2020